Market Timing P.M. – บล.กสิกรไทย
Support : 1105, 1090 Resistance : 1115-1120, 1135 SET เ …
2 เม.ย. 2563

Support : 1105, 1090
Resistance : 1115-1120, 1135
SET เคลื่อนไหวอยู่ระหว่าง 1105-1117 ขณะที่ ปิดตลาดในช่วงเช้าอยู่ที่ระดับ 1114.62 จุด เพิ่มขึ้น 9.11 จุด หรือ +0.82% ด้วยมูลค่าในการซื้อขายรวม 2.43 หมื่นล้านบาท
ในช่วงเช้า SET แกว่งตัวขึนทดสอบบริเวณต้านแรก 1115 ทีให้ไว้ โดยยังไม่สามารถเร่งตัวข้ามผ่านแนวดังกล่าว และแกว่งตัวแคบๆออกด้านข้าง อยู่เหนือเส้นค่าเฉลีย 5 วัน แม้ว่า MACD รายวัน จะยังยกตัวสูงขึ้นกว่าวันก่อน แต่การที่ SET ไม่ยอมเร่งตัวขึ้นทำจุดสูงระยะสั้นใหม่ จึงให้น้ำหนักความเสี่ยงจะหลุดเส้นเฉลี่ย 5 วัน บริเวณ 1105 มากกว่า ซึ่งจะมีแนวรับถัดไปแถว 1090 ส่วนแนวต้านหากผ่านบริเวณ 1115-1120 จะอยู่บริเวณจุดสูงระยะสั้น 1135 ซึ่งคาดว่าจะยังผ่านได้ยาก
SPRC ราคาถอยลงมาแถว 3.82 ก่อนดีดตัวขึ้นติดแถวด่านเส้นค่าเฉลี่ย 5 วัน และแกว่งตัวออกข้าง ล่าสุดเริ่มขึ้นยืนประคองตัวอยู่บนเส้นเฉลี่ย 5 วัน ด้าน MACD ตั้งฐานอยู่ในแดนลบ และไต่ระดับขึ้นเหนือ Signal line เข้าหาแนวเส้นศูนย์ สะท้อนโอกาสที่ราคาจะผ่านจุดสูงระยะสั้น เพื่อแกว่งตัวขึ้นได้ต่อ น่าเข้าซื้อเก็งกำไร โดยมีเป้าหมายรอขายทำกำไรแถว 4.7 และ 4.9 ในขณะที่ ใช้การถดถอยหลุด 4.34 เป็น stop loss